
Ministru kabineta noteikumi Nr. 530
Rīgā 2024. gada 13. augustā (prot. Nr. 31 47. §)
Grozījumi Ministru kabineta 2007. gada 6. novembra noteikumos Nr. 744 "Noteikumi par koku un apaļo kokmateriālu uzskaiti"
Izdoti saskaņā ar likuma "Par koku un apaļo kokmateriālu uzskaiti darījumos" 
5.panta otro daļu, 6.panta trešo daļu un 10.pantu
· Izdarīt Ministru kabineta 2007. gada 6. novembra noteikumos Nr. 744 "Noteikumi par koku un apaļo kokmateriālu uzskaiti" (Latvijas Vēstnesis, 2007, 181. nr.; 2014, 42. nr.; 2020, 215. nr.) šādus grozījumus:
· 1. Svītrot 8. punktu.
· 2. Svītrot 9. punktu.
· 3. Izteikt 10. punktu šādā redakcijā:
· "10. Pastāvīgajā uzglabāšanas vietā apaļos kokmateriālus uzskaita pēc to uzmērīšanas. Pamatojoties uz mērījumu, nosaka darījuma apjomu ar apaļajiem kokmateriāliem. Apaļo kokmateriālu uzmērīšana ir apaļo kokmateriālu tilpuma noteikšana pēc darījumā izmantotajiem apaļo kokmateriālu dimensiju un kvalitātes raksturlielumiem."
· 4. Izteikt 12. punktu šādā redakcijā:
· "12. Ierakstus reģistrā izdara divu darbdienu laikā pēc apaļo kokmateriālu uzmērīšanas. Labojumu papīra formā kārtotā reģistrā izdara, svītrojot iepriekšējo ierakstu, uzrakstot uzmērīšanas datus un apliecinot labojumu ar parakstu. Elektroniskā formā kārtotā reģistrā labojumu izdara ar koriģējošu papildu ierakstu. Katra pārskata gada beigās reģistru slēdz pēc iespējas drīzāk, ievērojot Grāmatvedības likuma 13. panta pirmajā daļā paredzēto termiņu un nosacījumus. Reģistru slēdz, norādot kopējo ienākošās un izejošās apaļo kokmateriālu plūsmas apjomu un saimnieciskajai darbībai izmantoto kopējo apjomu. Papildus norāda uzmērīto un neuzmērīto kokmateriālu krājumus, tos pārnesot uz nākamā pārskata gada reģistru."
· 5. Izteikt 13.7. apakšpunktu šādā redakcijā:
· "13.7. katra nosaukuma apaļo kokmateriālu apjoms (kubikmetros), kurš noteikts pēc darījumā izmantotajiem apaļo kokmateriālu dimensiju un kvalitātes raksturlielumiem un par kuru tiek maksāts;".
· 6. Izteikt 13.8. apakšpunktu šādā redakcijā:
· "13.8. to apaļo kokmateriālu kopējais apjoms (kubikmetros), kuru garums izteikts atbilstoši Latvijas nacionālajam standartam LVS 82:2024 "Apaļo kokmateriālu uzmērīšana";".
· 7. Izteikt 18. punktu šādā redakcijā:
· "18. Apaļo kokmateriālu apjoma noteikšanā atbilstoši darījumā izmantotajiem dimensiju un kvalitātes raksturlielumiem un rezultātu izteikšanā atbilstoši uzmērīšanas precizitātei izmanto Latvijas nacionālo standartu LVS 82:2024 "Apaļo kokmateriālu uzmērīšana"."
· 8. Izteikt 20. punktu šādā redakcijā:
· "20. Komersantam, kas darbojas koku un apaļo kokmateriālu uzmērīšanas jomā, civiltiesiskās atbildības apdrošināšanas līguma minimālā summa gadā ir 102 apdrošināšanas līguma noslēgšanas dienā Latvijā noteiktās minimālās mēneša darba algas."
· 9. Papildināt ar 21.1 punktu šādā redakcijā:
· "21.1 Akreditētam komersantam, kas darbojas koku un apaļo kokmateriālu uzmērīšanas jomā, ir pienākums apaļo kokmateriālu uzmērīšanas rezultātus padarīt pieejamus apaļo kokmateriālu piegādātājam un saņēmējam, ja vien puses nav vienojušās citādi."
· 10. Izteikt 23. punktu šādā redakcijā:
· "23. Šo noteikumu 13.8. apakšpunktā un 18. punktā minētajos gadījumos Latvijas nacionālo standartu LVS 82:2020 "Apaļo kokmateriālu uzmērīšana" var piemērot līdz 2024. gada 31. decembrim."

